ปกติแล้วเมื่อขึ้นแผงใหม่จะต้องกินยาเม็ดวันพุธค่ะ แต่เราเริ่มกินยาวันอังคาร แต่ก็เป็นยาเม็ดวันพุธนะคะ แล้ววันพฤหัสเราลืมกิน มาตอนเช้าวันศุกร์จะมาแกะกินเม็ดวันพฤหัสถึงทราบว่าเรากินผิดวันค่ะ เพราะเม็ดวันพฤหัสเราก็ทานไปวันพุธแล้ว เลยมากินเม็ดวันศุกร์ ตอนเช้าวันศุกร์แทน อยากทราบว่ามีผลอะไรไหมคะเพราะมีอะไรกับแฟนไปวันพุธด้วยค่ะ เท่ากับว่าเราลืมทานยาไป1วัน แล้วต้องทานยายังไงต่อคะ ยาที่กินเป็นยาคุมยี่ห้อโลลาร์ มี21เม็ดค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากลืมรับประทานยาคุม 1 เม็ดยังไม่ถือว่าเสี่ยงตั้งครรภ์ ให้รีบรับประทานยาคุมกำเนิดเม็ดล่าสุดที่ลืมกินทันทีที่นึกขึ้นได้ ซึ่งอาจต้องรับประทานยาคุมกำเนิด 2 เม็ดภายในวันเดียว แล้วรับประทานยาคุมกำเนิดเม็ดที่เหลือตามปกติหากลืมรับประทานยาคุมไป 2 เม็ดหรือมากกว่านั้น อาจจะอยู่ในกรณีที่เสี่ยงต่อการตั้งครรภ์ ควรใช้วิธีการคุมกำเนิดแบบอื่นร่วมด้วยเช่นถุงยางอนามัย ถ้าขาดเกิน 3 วันแนะนำว่าควรหยุดยาคุมแผงนั้นไปเลย แล้วรอประจำเดือนมาค่อยเริ่มแผงใหม่ค่ะ